GiliGold/VAD_KnessetCorpus huggingface dataset:
<ינון אלרועי: יש קרנות להקמת חברות בנות, או משרד מסחר קדמי להודו ולסין.
<ינון אלרועי: אנחנו מבצעים ביחד עם התעשיינים ועם ההסתדרות פעילות יפה של עידוד רכש מקומי ויש לי את הכבוד לעמוד בראש "מטה כחול-לבן" שמשקיע שם.
<ינון אלרועי: כולכם אולי ראיתם את אריק זאבי עם הריבה בטלוויזיה לפני כמה שבועות.
אבישי ברוורמן: לא כולנו רואים טלוויזיה.
<ינון אלרועי: צריך לטפל בזה.
<ינון אלרועי: אנחנו בונים עכשיו ביחד עם משרד האוצר ועם צבי אורן והחברים האחרים סל כלים לשילוב אוכלוסיית החרדים, שאם תשתלב- - -
אבישי ברוורמן: ואל תשכח את משה בר ואת האנשים שהוא מייצג.
<ינון אלרועי: אנחנו לא שוכחים כי אנחנו עוסקים בזה כעניין שבשגרה.
<ינון אלרועי: פה מדובר על משהו אחר.
<ינון אלרועי: עוד מילה אחת בנושא הגז.
<ינון אלרועי: אנחנו מאוד מעוניינים בשימוש בגז בתעשייה לשני דברים.
<ינון אלרועי: אחד, לשפר את התחרותיות של הפירמות הישראליות בעולם.
<ינון אלרועי: יש לזכור שהגז בישראל, ככל הנראה, לא יהיה במחירים של גז בארצות-הברית, אז זה קצת פחות טוב, אבל זה בטח יותר טוב מהמצב הקיים.
<ינון אלרועי: בהיבט של שימוש בגז כחומר זינה – לפי הנתונים שאנחנו מבינים כנראה שאנחנו קצת יותר מתחממים מן החום של הגז כי ככל הנראה הגז שלנו הוא גז יבש, וגז יבש לא מתאים ככל הנראה למשפחת המוצרים הפלסטיים.
אבישי ברוורמן: לא נרחיב על זה, אבל זאת פצצה.
אבישי ברוורמן: נדבר אחרי כן כי אני רוצה לוודא את זה.
אבישי ברוורמן: עד היום לא ידעתי, אני הרי לא כימאי, ולא הבנתי.
אבישי ברוורמן: אז אנחנו "יבשים" ולכן אנחנו צריכים לעשות הרבה על יבש עד שנגיע לרטוב?
<ינון אלרועי: זה ברמת ההווה והעבר.
<ינון אלרועי: ברמת האתגרים שאנחנו רואים, ודיברו פה דוברים רבים על הצורך להסתכל קדימה עד סוף העשור, מבחינתנו כאשר אנחנו בוחנים את המשק הישראלי, איפה הוא נמצא ואיפה משרד הכלכלה צריך לסייע, אנחנו אומרים כדלקמן: קודם כול, צריך לבסס את מנועי הצמיחה להגדלת התחרותיות של המשק הישראלי, והתעשייה בוודאי, מול העולם.
<ינון אלרועי: אנחנו רואים צורך הכרחי לטפל בהגדלת פריון העבודה במשק ובתעשייה.
<ינון אלרועי: אנחנו חשופים לאוכלוסיות המודרות, ופה כל אחד רשאי להיכנס למשפחה הזאת, כל אוכלוסייה מודרת.
<ינון אלרועי: אנחנו חושבים שצריך לשלב את כל הסיפור הזה בהקטנת הריכוזיות והגדלת חלקם של העסקים הקטנים והבינוניים, גם במשק וגם בייצוא.
<ינון אלרועי: כפי שנאמר כאן, יש בעיה בייצוא.
<ינון אלרועי: אנחנו עובדים גם בנושא צמצום פערים בין הפריפריה למרכז.
אבישי ברוורמן: אני מציע לך, אני אומר לך מניסיוני, וגם לשר, מה שאמרת הוא הצהרת כוונות, מה שמכונה בארצות-הברית apple pie motherhood.
אבישי ברוורמן: תציב לך יעדים, תבדוק איפה תהיה בעוד שנה, בעוד שנתיים, בעוד שלוש ואז אלישע ינאי אולי יציע שגם אתה תקבל דוקטור של כבוד.
אבישי ברוורמן: אז קודם כול תודה.
<ינון אלרועי: אנחנו שם.
<ינון אלרועי: צריך לזכור שהשר- - -
אבישי ברוורמן: אני רואה את הדינמיות של השר.
אבישי ברוורמן: עכשיו כולנו צריכים לחבר את הידיים – יש פה מנהיגות תעשייתית אדירה – ולהתקדם קדימה.
אבישי ברוורמן: תודה לך ינון אלרועי.
אבישי ברוורמן: הסיכום הוא קצר.
אבישי ברוורמן: בנק ישראל פרסם הבוקר את הדוח שלו, שקובע, לפי הערכותיו, שיהיה צורך בהעלאת מסים נוספת ב-2015.
אבישי ברוורמן: זה לא מפתיע אותי.
אבישי ברוורמן: זה נובע מכך שתקציב 2013-2014 לא מייצר שום מתווה של צמיחה, ואני שם את זה בהערת אזהרה, בת-קיימא לכלכלת ישראל.
אבישי ברוורמן: אני אומר גם לינון אלרועי, אני חושש שבעוד שנה וחצי אנחנו צפויים לדיונים דומים לאלה שיהיו כאן כעת.
אבישי ברוורמן: לכן ועדת הכלכלה קוראת לממשלה לאשר את התוכניות שיסייעו לתעשייה בתחום צמצום הרגולציה – אני בעד רגולציה אפקטיבית, אבל לא על כל דבר – וכן בתחום העסקים הקטנים והבינוניים, ולקבל החלטה שתפתח את העשייה גם בתחום הגז הטבעי.
אבישי ברוורמן: היום לראשונה שמעתי על הגז היבש.
אבישי ברוורמן: יוסי, תיקח אותו עכשיו לשיחה בארבע עיניים.
אבישי ברוורמן: זה לא להצעת הסיכום.
אבישי ברוורמן: הוועדה קוראת לממשלה – ואנחנו נפקח על זה ביחד אתכם – להביא תוכנית להגברת הפריון, להשקעה בתעשייה, שזה ברור: טכנולוגיות והכשרה מקצועית.
אבישי ברוורמן: אנחנו גם נעזור.
אבישי ברוורמן: אני פונה אליכם, קחו את הכדור הזה, תעבדו עם הממשלה כדי שתהיה ביקורת, כדי שמירית זמיר תגיד "יש המשך לדור הזה".
אבישי ברוורמן: אני מודאג מאוד, כי מצד אחד יש פה הרגשה נפלאה, יש פה עוצמה אדירה.
אבישי ברוורמן: יש לנו כשלי משילות בישראל, שהם לא הבעיה של אחוז החסימה.
אבישי ברוורמן: אבל אני מקווה שדברים יקרו.
אבישי ברוורמן: אם לא, אם המדיניות של הממשלה לא תסתכל קדימה אלא רק איך לסגור את הגירעון ב-2014, אנחנו לא יוצרים פה לא חזון וגם לא בסיס תעסוקתי לדור הבא.
אבישי ברוורמן: אני מתכבד לפתוח את ישיבת ועדת הכלכלה בנושא שביקש להעלות עמיתי חבר הכנסת רוברט אילטוב וגם אנשים מחברת "מיקרון" פנו אלינו בגלל החשש לסגירת מפעל "מיקרון" בקריית-גת ולפיטורי העובדים.
אבישי ברוורמן: חבר הכנסת אילטוב ביקש שמיד נעלה את זה.
אבישי ברוורמן: חבר הכנסת אילטוב, אתה יודע, your wish is my commend.
אבישי ברוורמן: אנחנו עובדים יחד ולא מהיום בהערכה הדדית.
אבישי ברוורמן: אני התכוננתי לקיים דיון מקיף בנושא הזה בנוכחות כל הנציגים.
אבישי ברוורמן: המנכ"ל, מר ונד, צלצל אליי ואמר לי שיש מגעים עם גורמים שעשויים במשא ומתן להביא לפתרון ראוי שבסופו של דבר "מיקרון" תמשיך לתפקד.
אבישי ברוורמן: מכיוון שמטרת הוועדה היא שיקרו דברים טובים במשק, ומר ונד הסביר לי שיש משא ומתן.
אבישי ברוורמן: אם היינו יושבים פה כשאין משא ומתן ההמלצה שלנו הייתה, בואו תשבו למשא ומתן עם מי שאתם צריכים כדי שיהיה פתרון.
אבישי ברוורמן: מכיוון שהמשא ומתן מתקיים, ומכיוון שגם חבר הכנסת אילטוב, חבר הכנסת שמולי ואנוכי מאוד חושבים שמעבר לנושא הכללי של התעסוקה בישראל וחברה יש פה גם עניין של שמירה על הפריפריה – זה נושא הנגב והעובדים.
אבישי ברוורמן: זה ברור, אני לא צריך להכביר מילים.
אבישי ברוורמן: אני גם אתן למר אילטוב להוסיף.
אבישי ברוורמן: לאחר מכן אתן למנכ"ל לדווח בלשון המעטה כדי לא לפגוע בהצלחת המשא ומתן.
אבישי ברוורמן: לאחר מכן אני אתן לכם את ברכת הדרך ונשחרר אתכם.
אבישי ברוורמן: אני מאוד מצטער שקצין בכיר לשעבר כמוך היה צריך להטריח את עצמו לירושלים - -
<שלמה וקס: לכבוד הוא לי לראות אותך, את רוברט ואת שמולי ואת לאה בטח.
אבישי ברוורמן: כדי להחליק על הקרחת יחד זה כבר שווה.
אבישי ברוורמן: רוברט, בבקשה.
רוברט אילטוב: קודם כול תודה על כך שנענית להעלות את הנושא החשוב הזה לסדר יומה של הוועדה.
רוברט אילטוב: אנחנו יודעים שמתנהל משא ומתן היום, והמטרה שלנו היא לעזור ולא להפריע לכם.
רוברט אילטוב: חשוב שיינתן פה דיווח של החברה על המצב ולא מעבר לכך כדי לא לפגוע ביכולות של המשא ומתן.
רוברט אילטוב: במשא ומתן כל מידע שיוצא באופן לא מבוקר עלול לגרום לנזק.
אבישי ברוורמן: אנחנו יודעים שבבית הזה לפעמים יוצאים דברים שלא צריכים לצאת.
רוברט אילטוב: אני רק אגיד שבהזדמנות הזאת בוועדות מקבילות עולים נושאים שלי, אז אני אצטרך לעזוב אתכם.
אבישי ברוורמן: אתה לא צריך לעזוב אותנו כי זה יהיה מאוד קצר.
אבישי ברוורמן: אתה יכול להישאר איתנו, ואנחנו נסיים את זה במהירות רבה.
רוברט אילטוב: בכל מקרה חשוב להגיד שהמפעל הזה הוקם עוד בתקופה שאינטל הגיעה לישראל וקיבלה מענקים.
רוברט אילטוב: אכן צריך גם להגיד שאינטל מילאה את מלוא חובותיה כלפי מדינת ישראל ואיננה חייבת שום דבר בנושא הזה.
רוברט אילטוב: המפעל הזה נמכר לחברה אחרת ונמכרה שוב, לדעתי.
רוברט אילטוב: אלה הם הנתונים.
רוברט אילטוב: חברת האם החליטה ביום בהיר אחד לסגור את הייצור בישראל, אבל לנו במדינת ישראל יש עניין ש-800 עובדים ימשיכו לעבוד פה, יש לנו עניין למשוך לפה משקיעים, יש לנו עניין להמשיך לייצר בישראל תוצרת כחול-לבן, מה גם שזה נותן פרנסה להרבה מאוד אנשים במקומות עבודה מכובדים מאוד, וזה חשוב.
רוברט אילטוב: לכן חשוב שגם ברמת ההצהרה אנחנו כמדינה וככנסת נגיד את העמדה שלנו.
רוברט אילטוב: שוב, אני רוצה להודות לך על ההיענות ועל המהירות שהדיון הזה הובא לכאן.
אבישי ברוורמן: חבר הכנסת שמולי, אתה רוצה להגיד משהו?
רוברט אילטוב: אני רק רוצה עוד לבקש שבעוד שלושה או ארבעה שבועות לקיים דיון נוסף.
אבישי ברוורמן: אנחנו נסכם את זה בסיכום.
אבישי ברוורמן: זה אפילו יהיה יותר מהר.
אבישי ברוורמן: בהחלט נתייחס לדברים האלה.
אבישי ברוורמן: מר ונד, בבקשה.
רוברט אילטוב: אני חייב ללכת לוועדת כספים.
רוברט אילטוב: בהצלחה במשא ומתן.
אבישי ברוורמן: רוברט, אתה יכול לסמוך עליי יותר מאשר על חלק מהחברים שלך בקואליציה, נכון?
<יונתן ונד: תודה רבה על ההזמנה, תודה רבה לחבר הכנסת אילטוב שנענה ולך שנענית מהר.
<יונתן ונד: אני מנכ"ל "מיקרון", ואני מייצג כאן את החברה אבל גם את העובדים.
<יונתן ונד: כפי שציינת, לשמחתי, אחרי שהיה זימון יש לנו בשורות טובות: התחיל משא ומתן מתקדם וחיובי כדי להבטיח את העתיד של המפעל.
<יונתן ונד: מטבע הדברים משא ומתן כזה כרגע הוא בשלב גם רגיש וגם חסוי, ולכן אני לא יכול להוסיף פרטים.
<יונתן ונד: יותר מזה, כל פרט שאני אגיד עלול אפילו לסכן את הצלחת המשא ומתן.
<יונתן ונד: אם נתבקש "מיקרון" תשמח לחזור ולעדכן את הוועדה, וכמובן, תהיה באותה נקודת זמן שתתקבלנה החלטות וייחתמו מסמכים.
<יונתן ונד: שמעתי שבועיים, ואני חושב שזה מוקדם מדי.
אבישי ברוורמן: תכף אני אתייחס לזה.
אבישי ברוורמן: יש עוד משהו שאתה רוצה להוסיף?
<יונתן ונד: כן.
<יונתן ונד: היות שהיה רעש בעיתונות והיו הרבה תהליכים אני רוצה להדגיש שחברת האם מאוד מחויבת לעובדים.
<יונתן ונד: לקח לנו זמן לשכנע, אבל הם מבינים את המשמעויות של הרבה מאוד עובדים בדרום עם חששות של העובדים לתעסוקה.
<יונתן ונד: יותר מזה הם עשו שינויים עסקיים דומים בארצות אחרות, כולל במפעלים שלהם בארצות-הברית, ויש להם רקורד מאוד טוב הן בדאגה לעובדים והן בהצלחה בסיטואציות דומות למצוא קונים או שותפים עסקיים כדי להבטיח המשכיות עסקית ותעסוקה לעובדים.
<יונתן ונד: אני היום ברמת ביטחון גבוהה שזה הולך לקראת זה, וכמו שאמרתי, לצערי, אני לא יכול לפרט יותר.
אבישי ברוורמן: אתנו נמצא ראש עיריית קריית גת אבירם דהרי.
אבישי ברוורמן: הכול נאמר, נכון?
<אבירם דהרי: כן, כל מילה מיותרת.
אבישי ברוורמן: אני לפעמים חוזר על עצמי אבל העובדות מתחלפות.
אבישי ברוורמן: בזמן שידידי חסר השערות היה צעיר היה שר מאוד מפורסם בממשלת ישראל שלא דיבר מילה ונחשב לשר הטוב ביותר.
אבישי ברוורמן: שמו היה חיים גבתי, הוא היה שר החקלאות.
אבישי ברוורמן: הוא היה איש ביצוע בתקופה שהיו מעריכים ביצוע ולא רק פייסבוקים או דיבורים.
אבישי ברוורמן: ואז יום אחד בישיבת ממשלה גבתי אמר כמה מילים.
אבישי ברוורמן: ראש הממשלה גולדה מאיר אמרה: גבתי, אמרת דברי חוכמה.
אבישי ברוורמן: הוא אמר: דברי חוכמה, אבל למעלת שתיקה לא הגיעו, אבירם.
אבישי ברוורמן: אז תודה לך.
אבישי ברוורמן: כמו שאמרתי אין פה מה לומר, הדברים ברורים.
אבישי ברוורמן: כפי שאמרנו בפתח הדיון אנחנו מייחסים חשיבות מאוד גדולה לפעילות המפעל.
<לאה ורון: אבישי, רק חצי דקה.
<לאה ורון: אני רואה שיש פה עוד מישהי שרוצה לומר משהו.
יוליה מלינובסקי: אני מצטערת, אתם ממהרים אבל אנחנו - -
אבישי ברוורמן: אנחנו לא ממהרים.
אבישי ברוורמן: אנחנו רק לא רוצים לבטל זמן על דברים שנאמרו.
אבישי ברוורמן: אבל אם יש משהו שאתם רוצים להוסיף, בבקשה.
אבישי ברוורמן: מי גברתי?
יוליה מלינובסקי: שמי יוליה מלינובסקי, עורכת דין.
יוליה מלינובסקי: אני מייצגת את הסתדרות העובדים הלאומית.
יוליה מלינובסקי: אנחנו לא סתם יושבים פה, הנושא חשוב לנו.
אבישי ברוורמן: אני אמרתי שמי שרוצה להוסיף מילה מוזמן.
אבישי ברוורמן: רק במקרה הזה אמרתי שסייג לחוכמה שתיקה.
יוליה מלינובסקי: בוודאי אנחנו מברכים על המשא ומתן, ומאוד חשוב לנו שהעסק יישאר בארץ ו-1,800 עובדים, קרי משפחות יהיו מועסקים.
יוליה מלינובסקי: כמה שתנאי הפרישה יהיו טובים והפיצויים יותר גדולים זה לא מחליף עבודה סדירה שאתה מקבל משכורת חודש בחודשו.
יוליה מלינובסקי: אף אחד לא רוצה להיות מפוטר.
יוליה מלינובסקי: אנחנו באמת מאוד מברכים ולא רוצים להפריע בשום פנים ואופן למשא ומתן כדי שייגמר בהצלחה.
יוליה מלינובסקי: אבל כמה נקודות חשובות לנו כמו זכויות העובדים במשא ומתן – בבקשה, אנא הקפידו כי אנחנו יודעים שבמפעל אין התארגנות של העובדים, מן הסתם, ושמענו בעקיפין שאפילו בחוזים האישיים של העובדים יש סעיפים שמונעים מהם התארגנות.
יוליה מלינובסקי: זה לא נושא לדיון, אבל קחו את זה בחשבון.
יוליה מלינובסקי: תשמרו על הזכויות.
יוליה מלינובסקי: נושא הוותק – אם החברה נמכרת הוותק חייב להימשך.
יוליה מלינובסקי: בן אדם שעבד חמש שנים הוותק שלו צריך לעבור למעסיק חדש, וצריך לקחת את זה בחשבון.
יוליה מלינובסקי: בהצלחה, ואנחנו נשמח מאוד אם הדבר יתבצע, והמפעל יישאר כמו שהוא בארץ עם העובדים שמקבלים פה משכורות ומשלמים מיסים.
אבישי ברוורמן: תודה רבה, גברתי.
<חיים פרטוש: אני חיים פרטוש, נציג ההסתדרות החדשה.
<חיים פרטוש: אני חבר הנהלה בקרית-גת.
<חיים פרטוש: אני מצטרף לברכות, ואנחנו מקווים שזה ייצא לפועל.
<חיים פרטוש: לנו מאוד חשוב בקריית-גת שהמפעל הזה ימשיך להתקיים.
<חיים פרטוש: אנחנו מלווים אותו מראשיתו ועד בכלל.
<חיים פרטוש: מקווים שתהיה עסקה טובה ולהבטיח את כל התנאים והזכויות של כל העובדים.
<חיים פרטוש: אנחנו כאן לצורך העניין, גם אבירם, ראש העיר, בנושא הניהולי של העיר, ואני בנושא של תנאים וזכויות העובדים.
<חיים פרטוש: אנחנו מקדמים בברכה.
אבישי ברוורמן: אם כך, אני מגיע לסיכום.
אבישי ברוורמן: אתה רוצה להוסיף עוד מילה?
איציק שמולי: אמרתי, קצר ולעניין.
אבישי ברוורמן: כפי שאמרתי בפתח הדיון אנחנו מייחסים חשיבות מרבית לפעילות המפעל בנגב והמשך העסקת העובדים בדרום, ובמידה שחלק יפרשו – לשמירת זכויותיהם.
אבישי ברוורמן: אדוני המנכ"ל, אני מבקש לקבל דיווח בכתב לוועדה תוך כחודש או שהנהלת החברה תמצא לנכון אם יהיה משבר, כמובן, אנחנו מיד נעלה את זה לדיון.
אבישי ברוורמן: אני מקווה שלא יהיה משבר, שתגיעו, ואז נוכל שתבואו לכאן ולדווח בשמחה.
אבישי ברוורמן: רבותי, אני לא רוצה להטריח אתכם שוב, אבל נשמח אם תבואו לחגוג אתנו יחד בוועדה ולהרים כוסית שהדבר סודר, וגם ראש העיר ויושב-ראש הסתדרות העובדים הלאומית, וכל המכובדים יגיעו.
אבישי ברוורמן: תשתו כוס מים ותחזרו לדרום.
אבישי ברוורמן: אני מתכבד לפתוח את ישיבת ועדת הכלכלה.
אבישי ברוורמן: התכנסנו היום לדון מחדש בתקנות דירוג בתי המלון.
אבישי ברוורמן: ב-6 באוגוסט 2012 העביר שר התיירות דאז סטס מיסז'ניקוב בקשה לאישור תקנות שעניינן דירוג בתי המלון בישראל.
אבישי ברוורמן: במכתב ליושב-ראש הוועדה הקודם, חבר הכנסת כרמל שאמה הכהן מדגיש השר כי משרד התיירות שוקד על הבטחת איכות שירותי התיירות לתייר הן לתייר החוץ והן לתייר הפנים.
אבישי ברוורמן: וכן כי חלק חשוב מהעלאת השירות הניתן לתייר הוא מתן מידע אובייקטיבי ועדכני לגבי רמת בתי המלון בארץ.
אבישי ברוורמן: השר מדגיש במכתבו כי על אף שבפועל בוטל הדירוג עוד בשנת 1992 הרי שבתי מלון ממשיכים לדרג עצמם בכוכבים – בדרך כלל, אני מתבדח, עמי ב-5 כוכבים, אבל אולי זה 4 כוכבים – ואף לפרסם זאת בלי שיש לכך בסיס רשמי ואמיתי למרות שאסור להם, אבל הרבה דברים אסורים במדינת היהודים.
אבישי ברוורמן: שתי ועדות מקצועיות שכללו את ראשי ענף התיירות בארץ בדקו את הקריטריונים ועמדו על חשיבות הדירוג.
אבישי ברוורמן: נוכח הדחיפות הרבה בהתקנת התקנות כפי שהבהירו השר ואנשי המשרד לוועדה בזמנו כונסה ישיבה של ועדת הכלכלה ב-14 באוגוסט 2012, ובתום הדיון קבעה הוועדה, בין היתר, כי תחילתן של התקנות תהיה 8 חודשים מיום פרסומן.
אבישי ברוורמן: באיזה חודש אנחנו?
אבישי ברוורמן: אנחנו כבר עברנו את 8 החודשים.
<אתי בנדלר: לא, עדיין לא עברנו.
<אתי בנדלר: לקח זמן.
<אתי בנדלר: זאת שאלה שצריכים לדון בה.
<לאה ורון: כשכתוב "מיום פרסומן" למה לקח למשרד כל כך הרבה זמן לפרסם?
אבישי ברוורמן: בתחילת החודש התברר לנו שנכשל המכרז לדירוג בתי המלון, לא נמצאה חברה מתאימה שתוכל לקבוע מהו מלון 5, 4, 3, 2 כוכבים.
אבישי ברוורמן: נבקש לשמוע מדוע לא התקדם דירוג בתי המלון עד כה?
אבישי ברוורמן: מה גובה התקציב שהועמד לנושא הזה?
אבישי ברוורמן: איך עכשיו בא שחר חדש, יש עתיד לישראל – מה התקווה?
אבישי ברוורמן: אני אבקש מאדוני המנכ"ל לפתוח בדברים.
אבישי ברוורמן: בהזדמנות זאת אני רוצה לומר שאתמול לפני חצות שר התיירות ניגש אליי, ואמר שהוא שמח שבוטל המס הטיפשי על המע"מ והודה גם לעזרת החברים, לוועדה.
אבישי ברוורמן: אבל הוא אמר לי שפתאום עכשיו כשרוצים לבטל גזירות מסוג א' ולהטיל גזירות מסוג ב' אולי זה יעלה שוב.
אבישי ברוורמן: אז אני אומר לכבוד שר התיירות שאנחנו כאן מתנגדים לזה, זה צעד אווילי.
אבישי ברוורמן: אני מקווה שגם אם יהיו שינויים את התקציב הנוכחי – הגזירות, לדעתי, פוגעות באופן ניכר במעמד הביניים ובשכבות החלשות וחייבות שינוי – זה לא יהיה חלילה על-ידי חזרה למצעד האיוולת להטיל שוב את המס על שירותי תיירות ומלונאות.
אבישי ברוורמן: אדוני המנכ"ל, בבקשה.
<אמיר הלוי: תודה רבה, אדוני היושב-ראש.
<אמיר הלוי: לא ידעתי שהשר יפגוש אותך אתמול בלילה אז אנחנו באמת מעבירים שוב את ההערכה, ההוקרה והתודה על הפעילות שלכם בכל מה שקשור לנושא הרצון להטיל מע"מ על שירותי תיירות.
<אמיר הלוי: זה בפירוש הייתה הצלחה שהתחילה פה באותו דיון שאתה יזמת בוועדה.
<אמיר הלוי: אנחנו היינו בהרגשה שהיום כשאנחנו נמצאים במסלול המראה, והנתונים לטובתנו – ואנחנו מקווים שזה ימשיך כך – הגזירה הזאת יכלה בפירוש לעצור את המומנטום, וטוב שכך היה, ושוב תודה בשם המשרד, בשם תעשיית התיירות ובשם השר שגם אמר לך את זה אתמול.
<אמיר הלוי: לעניין דירוג המלונות – הנושא מוסדר בתקנות שירותי התיירות שאושרו על-ידי ועדת הכלכלה ופורסמו ב-3 בינואר 2013.
<אמיר הלוי: עם כניסת השר וכניסתי לתפקיד החלנו בבדיקת הנושא והתקיימו מספר רב של דיונים פנימיים גם לצורכי לימוד הנושא וגם כדי לראות איך אנחנו מתקדמים.
<אמיר הלוי: רק אתמול קיים שר התיירות שולחן עגול בהשתתפות עשרות אנשים, בהם ראשי הארגונים מתעשיית התיירות – נציגי המלונאים, מורי הדרך שנמצאים כאן, סוכני הנסיעות, אנשים עם רקע מובהק והבנה של נושא התיירות בארץ ובעולם.
<אמיר הלוי: השולחן העגול דן בתיירות המתקדמת, בכל מה שקשור לאתרי האינטרנט שצצו לנו בעשור האחרון הרבה בגלל שהשר רצה ללמוד את הנושא לעומק ולראות איך אנחנו מגיעים למצב שאנחנו יוצרים מערכת שתהיה עדכנית ותדע לתת מענה לשוק המשתנה שאליו אנחנו עדים יום-יום הרבה כתוצאה מהטכנולוגיה המתפתחת.
אבישי ברוורמן: אני מאמין שאנשים חדשים שנכנסים לתפקיד יותר טוב שידברו פחות, שילמדו את הנושא וימליצו.
אבישי ברוורמן: אבל עדיין יש משהו שמפריע לי.
אבישי ברוורמן: אולי מר פדרמן, נחזיר את המנדט הבריטי, כי במנדט הבריטי למשל ה-civil service ממשיך והשרים מתחלפים.
אבישי ברוורמן: אני מקבל פה את האינפורמציה מישיבת ועדת הכלכלה.
אבישי ברוורמן: זאת הייתה ישיבה ארוכה ביותר שבה נידונו התקנות ואושרו.
אבישי ברוורמן: היא זומנה בפגרה בגלל הדחיפות.
אבישי ברוורמן: אני מצטט את דבריו של יושב-ראש הוועדה דאז באותה ישיבה: "מרגע שהתקבלה גרסה סופית התכנסנו למרות הפגרה ובטווח זמנים מאוד קצר מאחר ששר התיירות רואה חשיבות עליונה ודחופה באישור התקנות כדי לא לעכב את תהליך היציאה לדרך שכרוך גם בפרסום מכרזים שונים, הקמת ועדה וכו'".
אבישי ברוורמן: לכן שר הולך, ושר בא.
אבישי ברוורמן: כל פעם מתכנסים.
אבישי ברוורמן: הלוא אחת הביקורות האדירות כשיושבים אנשי ביצוע במדינת ישראל שבעצם כל פעם כל אחד לומד מחדש.
אבישי ברוורמן: משה נתן תורה ליהושע ויהושע לזקנים, אבל זה במובן החוכמה, לא במובן שכבר התקבלו דברים ולא מקדמים אותם.
אבישי ברוורמן: הידע שלכם קיים, הוא ברור, אתם לא צריכים לעכב כדי שהשר ילמד.
אבישי ברוורמן: אני גם מכיר את ד"ר לנדאו – אם עושים לו executive summery של עמוד אחד הוא יבין את הכול.
אבישי ברוורמן: אם רוצים לקדם צריך להתחיל לזוז.
<אמיר הלוי: זאת הייתה המטרה.
<אמיר הלוי: כתוצאה מכך שהמכרז פורסם כדי לבחור חברה שתהיה על תקן הבודק ניגשו למכרז הזה ארבעה מציעים שאף אחד מהם לא עמד בתנאי הסף.
<אמיר הלוי: ועדת המכרזים קיבלה החלטה על ביטול המכרז - -
<לאה ורון: אולי אתה מוכן להרחיב: מתי פרסמתם את המכרז?
<לאה ורון: כמה מתמודדים היו?
<לאה ורון: תפרט קצת יותר.
<אתי בנדלר: הכי חשוב: באלו תנאי סף לא עמדו.
<אמיר הלוי: אני חושב שכדאי שהיועץ המשפטי של המשרד ייתן את הפרטים המדויקים עם לוחות הזמנים.
<אמיר הלוי: הוא יכין את זה.
<אמיר הלוי: אני רוצה רק עוד כמה משפטים, ברשותכם: המטרה של השולחן העגול הייתה בפירוש לבחון את הנושא, לראות שאנחנו במסלול הנכון כתוצאה מהסיטואציה שנקלענו אליה כשהמכרז היה צריך להיות מוכרז כמבוטל.
<אמיר הלוי: לאחר המפגש התקיים דיון פנימי של נציגי המשרד, ומסקנת שר התיירות היא שיש להמשיך בהליך הדירוג לפי שיטת Hotel Stars שהיא השיטה המקובלת באירופה.
<אמיר הלוי: המטרה היא להתחיל עד סוף החודש הזה בתהליך של יציאה למכרז.
אבישי ברוורמן: מר הלוי, אני רושם לפניי: ב-30 ביוני יקרו שני דברים חשובים: פרופ' פישר לא יהיה יותר נגיד, ואתם תפרסמו את המכרז.
אבישי ברוורמן: זה רשום.
<אמיר הלוי: אנחנו יוצאים למכרז, נפרסם מכרז.
<אמיר הלוי: כמו שאתה יודע, כדי לא לחזור על מספר טעויות שנעשו במכרז הקודם – ואני לא רוצה להגדיר טעויות, אלא יותר לצאת חכם עם מספר תיקונים קטנים כדי שמי שמוביל בתחום הזה יוכל לעמוד בתנאי הסף.
<אמיר הלוי: לכן אנחנו גם נתגבר את עצמנו בעוד ייעוץ לפרק זמן קצר לטובת היציאה למכרז.
<אמיר הלוי: המטרה היא שנעמוד בלוחות הזמנים.
אבישי ברוורמן: אם אתה מסתכל קדימה יש תהליך, ונקווה שתהיה הפעם חברה שתוכל לעשות את העבודה.
אבישי ברוורמן: בהערכה שאתה לוקח עיכובים, מתי נוכל לעמוד מולך עם השר לנדאו, עם מר פדרמן וכל המכובדים כאן ולהגיד שלמדינת ישראל יש דירוג מלונאות?
<אמיר הלוי: התקנות תיכנסנה לתוקף ב-13 בספטמבר, ערב ראש השנה בשנת 2013.
<אמיר הלוי: התקנות הישנות יישארו בתוקפן עד ספטמבר 2014.
<אמיר הלוי: אנחנו מקווים שעד סוף שנה זאת עם כל האילוצים שיש - -
אבישי ברוורמן: הלועזית?
<אמיר הלוי: כן, הלועזית.
<אמיר הלוי: מקווים שעד סוף השנה הלועזית נהיה מוכנים לאחר מכרז עם חברה זוכה.
אבישי ברוורמן: יום ההולדת שלי הוא ב-15 בינואר.
אבישי ברוורמן: אז ב-15 בינואר 2014 אני יכול ללכת לבחור מלון לפי הדירוג?
<אמיר הלוי: לא.
<עובד קדמי: מקווים שביום ההולדת שלך החברה תתחיל לבצע את הדירוג.
<אמיר הלוי: תתחיל להתארגן לביצוע הדירוג.
<אמיר הלוי: התאחדות המלונאות צריכה נציג לאותה ועדה.
אבישי ברוורמן: כמה זמן פחות או יותר?
<אמיר הלוי: אנחנו בשאיפה להיות ביעד של ספטמבר 2014 מוכנים עם דירוג.
אבישי ברוורמן: זאת אומרת בראש השנה תשע"ה תהיה סוף סוף שנה עם הבטחה לדירוג.
<אמיר הלוי: מדורגת.
<עובד קדמי: אחרת נצטרך לחזור הנה ולבקש אורכה לתקנות.
<עובד קדמי: כי התקנות קובעות שתעודת המלון הרשום, על-פי התקנות הישנות שעדיין קיימות עד ספטמבר 2013 מעניקות תעודת מלון רשום.
<עובד קדמי: היום בתי המלון שעומדים בסטנדרט המינימלי מקבלות תעודת מלון רשום.
<עובד קדמי: אנחנו לא רצינו להשאיר פער, ואקום בין הדירוג בפועל לבין ההסדר הקיים, ועל כן תעודות מלון רשום תישארנה בתוקפן עד ספטמבר 2014.
<עובד קדמי: לכן שאיפתנו היא שעד ספטמבר 2014 יהיה דירוג לפחות למרבית בתי המלון אשר יבקשו את הדירוג.
אבישי ברוורמן: לפני שאני פותח את הדיון - -
<אתי בנדלר: לא שמענו באלו אמות מידה - -
אבישי ברוורמן: לכן אני שואל את השאלה הזאת.
<אתי בנדלר: אוקיי, סליחה.
אבישי ברוורמן: החברות שהתמודדו – האם שילמו ל-Hotel Stars ולאחרים?
אבישי ברוורמן: כמה שילמו?
אבישי ברוורמן: מה היה גובה ההוצאה עד כה במכרז ובניסיונות הדירוג?
אבישי ברוורמן: זאת אומרת למה זה נפל?
אבישי ברוורמן: אני מדבר בלשון בני אדם.
אבישי ברוורמן: מה קרה?
<אתי בנדלר: איזה אמות מידה פרסמתם שלא ניתן היה לעמוד בהן?
אבישי ברוורמן: אולי באותה - - - והמכרז יהיה קבוצה ריקה?
אבישי ברוורמן: אף אחד לא יצליח.
<עובד קדמי: אדוני שואל למעשה, איפה היה הכישלון של המכרז?
<לאה ורון: לא רק.
<לאה ורון: נשאלו עוד כמה שאלות.
<עובד קדמי: כן, כן.
<עובד קדמי: כל שאלה שישאל אדוני היושב-ראש, אני אענה עליה.
<עובד קדמי: אם השאלה היא אחרת ממה שאני העליתי עתה אני מוכן לשמוע את השאלה האחרת.
<עובד קדמי: מהי השאלה האחרת?
אבישי ברוורמן: לא, לא השאלה היא למה נכשל המכרז?
אבישי ברוורמן: מה שילמו ל-Hotel Stars ומה הייתה ההוצאה?
<עובד קדמי: ראשית אני אתן את הרקע של התאריכים, המועדים והמצב שאנחנו היינו בו במשרד התיירות כמו כל משרדי הממשלה האחרים במהלך התקופה הזאת.
<עובד קדמי: אנחנו פרסמנו את המכרז לאחר שגיבשנו אותו ב-29 בנובמבר 2012, זאת אומרת לא הרבה זמן אחרי החלטת הוועדה.
<עובד קדמי: ישבנו על המכרז, גיבשנו אותו.
<עובד קדמי: הוא מכרז לא פשוט, והוא פורסם.
<עובד קדמי: היינו אמורים לקבל תשובות עד 7 בפברואר 2013.
<עובד קדמי: יש לזכור שבמהלך תקופה זאת היו בחירות, תקציב לא היה, והיינו צריכים אישורים להמשיך בהליך המכרז.
אבישי ברוורמן: זאת אומרת היו עיכובים ביורוקרטיים שלא תלויים בכם?
<עובד קדמי: היו גם, אבל לא רק אלה.
<עובד קדמי: אנחנו צריכים להיות כנים, זה לא רק הסיבות האלה, אבל גם הם מנעו ריצה קדימה עם הליך המכרז.
<עובד קדמי: אדוני שאל קודם מהי העלות, אז אני לא זוכר אם הייתה תשובה של המנכ"ל, אבל העלות המשוערת היא כ-4 מיליון שקלים לדירוג הראשון שיהיה לתקופה של שלוש שנים, לפעימה הראשונה.
<אמיר הלוי: זה מתוקצב.
<עובד קדמי: זה מתוקצב.
<עובד קדמי: המועד האחרון הוא 7 בפברואר 2013, וכאשר קיבלנו את ההצעות היה צורך לשבת עליהן ולבחון אותן.
<עובד קדמי: למעשה, מה שאנחנו בחנו בוועדת המשנה ובוועדת המכרזים זה לא את התשובה למכרז עצמו, אלא ראשית את העמידה בתנאי הסף.
<עובד קדמי: הסתבר שאף אחת מהחברות לכאורה באותו זמן לא עומדת בתנאי הסף.
<עובד קדמי: למרות זאת אנחנו עשינו בירורים עם ארבע החברות כדי לוודא - -
<לאה ורון: כמה חברות ניגשו?
<עובד קדמי: ארבע.
<עובד קדמי: - - כדי לוודא שאכן הבינו את המכרז ואת תנאי הסף המופיעים במכרז כדי שישיבו.
<עובד קדמי: היו התכתבויות הלוך וחזור; חלקן עשינו בשיחות ועידה.
<עובד קדמי: בסופו של דבר הסתבר שלמרות הכול ולמרות המאמץ אף אחת מהן לא עמדה בתנאי הסף.
אבישי ברוורמן: איך אתה מסביר את זה?
<אתי בנדלר: אי עמידה בתנאי הסף הייתה של תנאים טכניים כמו ערבויות וכו' או תנאים מהותיים?
<עובד קדמי: לא, לגמרי לא.
<עובד קדמי: אני אסביר בדיוק.
<עובד קדמי: אני אסביר את הנושא הטכני, ואני אכנס מיד לנושא הזה כי זה באמת חשוב.
<עובד קדמי: בסוף מאי 2013, לפני כשבועיים, החליטה ועדת המשנה וועדת המכרזים על פסילתן של ארבע ההצעות – על ביטול המכרז – ויש צורך לצאת למכרז חדש בשינוי של תנאי הסף כדי להתאים אותם למצב הקיים, למצב העובדתי כדי לאפשר לחברות להציע.
<עובד קדמי: נשאלה כאן שאלה נכונה וטובה – מה היו תנאי הסף שאכן אותן חברות לא יכלו לעמוד בהם או לא עמדו בהם.
<עובד קדמי: אנחנו ביקשנו שלושה תנאי סף מקצועיים ולא טכניים של ערבויות וטפסים - -
אבישי ברוורמן: תסביר מה זה מקצועי ולא טכני.
<עובד קדמי: אנחנו ביקשנו שהחברה המבצעת, יהיה לה ניסיון בתכנון ובביצוע הדירוג של לפחות 100 בתי מלון לפי שיטת ה-Hotel Stars.
<עובד קדמי: יש לזכור ששיטת ה-Hotel Stars אלה אמות המידה המופיעות בתקנות.
<עובד קדמי: כך גם מנהל הפרויקט נדרש לניסיון בדירוג של לפחות 100 בתי מלון.
<עובד קדמי: מהתשובות שקיבלנו לא קיבלנו שום אינדיקציה לגבי מספר בתי המלון, אלא רק אמרו: "יש לנו ניסיון".
אבישי ברוורמן: אם בדקתם, כי הרי אפשר גם להרים טלפון – אף אחד לא עמד בהם?
<עובד קדמי: לא.
<עובד קדמי: אנחנו קיבלנו את הרשימה, וכשהתחלנו לבדוק את הרשימות הסתבר שאותם בתי מלון שאם הם דירגו לא היו 100, אלא היו לפני תקופת ה-Hotel Stars או במדינות ש-Hotel Stars לא- -
אבישי ברוורמן: בקיצור, זה לא - -
<עובד קדמי: הם לא עמדו בהם.
אבישי ברוורמן: למה היום מי שייגש יעמוד בהם?
אבישי ברוורמן: אולי אין כאלה אנשים שעומדים בהם?
מיכל רוזין: גם בכל העולם אין?
מיכל רוזין: רק בישראל הם לא מתאימים, החברות הבינלאומיות?
אבישי ברוורמן: לא יודע, אני שואל.
<עובד קדמי: אני אוכל לענות לכל שאלה אם היא אחת-אחת.
אבישי ברוורמן: רבותי, מר קדמי באמת עונה יפה מאוד.
אבישי ברוורמן: מר קדמי, אני לומד.
אבישי ברוורמן: מה שיפה פה בכנסת זה שאם אתה יושב בוועדות ומתרכז אתה לומד הרבה.